Стагоддзе таму ў маладой савецкай рэспубліцы быў прыняты план ГОЭЛРО. Будаўніцтва першай у краіне электрастанцыі, якую першапачаткова назвалі Асінаўская ДРЭС (дзяржаўная раённая электрастанцыя), пачалося ў 1927 годзе на Асінаўскіх балотах, што падступалі да аршанскай вёскі Арэхі. Працавала станцыя на торфе. Праз тры гады першая лінія яе дала ток прамысловым прадпрыемствам Віцебскай і Магілёўскай абласцей. Да 1941 года была дасягнута праектная магутнасць – 32 тысячы кілават электраэнергіі.